पाक सेना का दावा- BJP विधायक ने हमारा गाना कॉपी कर भारतीय सेना को समर्पित किया, MLA बोले- वहां सिंगर्स भी होते हैं?  
पाक सेना कहा- हमारा गाना कॉपी किया
भाजपा विधायक ने किया खंडन
बोले- वहां सिंगर्स भी पैदा होते हैं?
बहरहाल, लोध ने जब सोशल मीडिया पर गाने का एक हिस्सा साझा किया तो पाकिस्तानी सेना ने दावा किया कि यह गाना पाकिस्तान दिवस के अवसर पर 23 मार्च को उसकी मीडिया इकाई की ओर से जारी किए गए एक गाने की नकल है और इस गाने को साहिर अली बग्गा ने लिखा है. स्थानीय मीडिया की खबरों के मुताबिक, लोध ने ‘जिंदाबाद पाकिस्तान' गाने की नकल की और इसमें थोड़ा बदलाव कर इसे ‘जिंदाबाद हिंदुस्तान' कर दिया और फिर इसे भारतीय सैन्य बलों को समर्पित कर दिया. पाकिस्तानी सेना के प्रवक्ता मेजर जनरल आसिफ गफूर ने ट्वीट किया, ‘खुशी हुई कि आपने इसकी नकल की. लेकिन सच बोलने की भी नकल करें.'
My new song which will be released on 14th April at 11:45 AM on the occasion of #SriRamNavami is dedicated to our #IndianArmy forces. pic.twitter.com/Es391cE2PT
पाकिस्तान के दावे के बाद विधायक ने पाकिस्तान पर निशाना साधते हुए एक और वीडियो टि्वटर पर शेयर किया है. वीडियो में विधायक ने कहा, 'मेरा गाना आने के बाद पाकिस्तानी मीडिया में खलबली सी मची हुई है. पाकिस्तानी मीडिया और सिंगर्स कह रहे हैं कि हमने यह गाना पाकिस्तान से कॉपी किया है. तो पाकिस्तानी मीडिया और सिंगर्स को कहना चाहता हूं कि हम लोग साल 2010 से शोभायात्रा निकाल रहे हैं और हर साल कुछ नया गीत भगवान राम के प्रति, देश के प्रति या धर्म के प्रति नए गीत बनाते हैं.'
Good to see even #Pakistan media is covering my song #HindustanZindabad.
I'm more surprised that even a terriorst nation produces singer's. #Pakistani singer's may have copied my song we don't have to copy anything from a terrorist state like Pakistan. pic.twitter.com/nnXIinOt1E
साथ ही उन्होंने कहा, 'पाकिस्तान जैसे आतंकी देश, जहां आतंकवादी पैदा होते हैं, वहां सिंगर्स भी पैदा होते हैं, ऐसा मैंने पहली बार सुना है. ऐसी कभी जरूरत ही नहीं पड़ी कि पाकिस्तान का कोई गीत हम कॉपी करें. हमें जरूरत ही नहीं है. भारत में हर भाषा में अच्छे से अच्छे लिखने वाले और सिंगर्स हैं. हम पाकिस्तान को अच्छे तरीके से जवाब दे सकते हैं. वहां की मीडिया में जो भी चल रहा है मैं उसका खंडन करता हूं. मैं समझ सकता हूं कि आप लोगों ने मेरे गाने जरूर कॉपी किए होंगे.'